แชมป์
&nbsp;
10 ส.ค. 2554

.....ทีมข่าวการเงิน
หมดเขตการยื่นแบบเสียภาษีเงินได้บุคคลธรรมดาไปเกือบสัปดาห์แล้ว คุณพี่ วินัย วิทวัสการเวช อธิบดีกรมสรรพากร บอกว่า มีคนมายื่นแบบเสียภาษีเกือบ 9 ล้านราย เสียภาษีทางอินเทอร์เน็ต 70% ของผู้เสียภาษีทั้งหมด มีคนขอคืนภาษีทั้งหมด 20% ของผู้ยื่นเสียภาษี
ไฮไลต์การเสียภาษีอยู่ที่ช่องบริจาคเงินให้กับพรรคการ เมือง 100 บาท มีเสียงกระซิบมาจากกรมสรรพากรว่า ประชาธิปัตย์ (ปชป.) พรรคขวัญใจมนุษย์เงินเดือน ยังรักษาแชมป์ผู้ได้รับเงินบริจาคมากที่สุด เพราะเป็นพรรคขวัญใจมนุษย์เงินเดือน ส่วนจะได้เงินเท่าไหร่กรมสรรพากรต้องแจ้งให้ กกต. รู้ก่อนถึงจะเปิดเผยได้ สำหรับข้อมูลการบริจาคภาษีให้พรรคการเมืองปี 2552 มีคนบริจาคเงินแค่ 66,364 ราย ให้พรรค ปชป. มากที่สุด 57,124 ราย ตามมาด้วยพรรคเพื่อไทย 7,260ราย พรรคชาติไทยพัฒนา 266 ราย พรรคภูมิใจไทย 100 ราย พรรคเพื่อแผ่นดิน 48 รายและ พรรครวมใจไทยชาติพัฒนา 39 ราย ราย